ગોત્રી પોલીસની ટીમ વડોદરામાં જ રહેતા સચીન નાઇના ઘરે પહોંચી. ઘરે તપાસ કરી તો જાણવા મળ્યું, સચીન સિવિલ ડિફેન્સનો કોર્સ કરતો હતો અને હાલ તે ટ્રેનિંગમાં બહાર છે. પોલીસ સમજી ગઇ સચીન ભાગી ગયો છે..! હવે સચીનને ખબર પડી જાય કે પોલીસ તપાસ ચાલુ છે તો તેની ભાગી જવાની શક્યતા વધુ હતી. પોલીસે સચીનના ઘરે નાટક કર્યું, ‘આ સામાન્ય તપાસ છે. સચીનને કાંઇ લેવા દેવા નથી’. તેમ કહી પરિવરાનો જવાબ લઇ ત્યાંથી નીકળી ગઇ. પી.આઈ ચૌધરી પાસે અનેક ખાનગી ઓપરેશ પાર પાડવાનો અનુભવ હતો. સચીન વિરૂધ્ધ હજુ કોઇ પુરાવો નહતો માટે તેને ગમે ત્યાંથી પકડી લાવવો અને મારમારી પુછપરછ કરવી તેના કરતા પુરાવા એકઠા કરવા અને મજબૂત પુરાવા પછી જ તેને ઉઠાવી લેવો. તેવો નિર્ણય કરાયો. સચીનના મોબાઇલ ફોનની કોલ ડિટેઇલ્સ કઢાવી.